internet vaartha 281 Views
సిగరెట్‌ కంపెనీల దారిలోబీడీ ఉత్పత్తిరంగం
న్యూఢిల్లీ : సిగరెట్‌ తయారీదారులతోపాటు బీడీ ఉత్పత్తిదారులు కూడా కేంద్ర వైద్యఆరోగ్యశాఖ గ్రాఫిక్‌ ఉత్తర్వులపై నిరసన గొంతు కలిపారు. బీడీకట్టలపై 85శాతానికి మించి గ్రాఫిక్‌ బొమ్మలు వేయడం సాధ్యం కాదని లేనిపక్షంలో ఉత్పత్తిని నిలిపివేయాల్సిందేనని అల్టిమేటమ్‌ ఇచ్చారు. అఖిల భారత బీడీ పరిశ్రమ సమాఖ్య ఈ నిర్ణయానికి వస్తే రోజువారి మొత్తం రూ.200 కోట్లకుపైబడి నష్టం వాటిల్లుతుందని అంచనా. దేశవ్యాప్తంగా 240కిపైగా బీడీ ఉత్పత్తి పరిశ్రమలు ఉన్నా యి. సిగరెట్ల ఉత్పత్తికంపెనీలతో ఈ సమస్యలపై మద్దతునిస్తున్నామని తెలిపారు సంఘం సభ్యుడు అర్జున్‌ ఖన్నా మాట్లాడుతూ కేంద్ర ఆరోగ్యశాఖ 2015 సెప్టెం బరు 24వ తేదీ జారీచేసిన ఉత్తర్వులను పునఃసమీక్ష చేసి ఉత్తర్వులు రద్దుచేయాలని ఆయన డిమాండ్‌చేశారు. ఏప్రిల్‌ ఒకటవ తేదీనుంచి అమలుచేయాలన్న కొత్త ఉత్తర్వులు వెంటనే ఎండింగ్‌లో ఉంచాలన్నారు. పొగాకు ఉత్పత్తులపై 85శాతం గ్రాఫిక్‌ బొమ్మలు వేయాలన్న నిబంధనతో మార్కెట్‌మొత్తం పడిపోతుందని, బీడీ, సిగరెట్లు, ఇతర పొగాకు ఉత్పత్తులరంగం మొత్తం నష్టాల్లో కూరుకుపోతుందని ఆయన పేర్కొన్నారు. నోటిఫికేషన్‌ను బట్టి చూస్తే తాము బీడీలను ఈ చిత్రాలతో తయారు చేయలేమని ఆయన స్పష్టంచేశారు. ఈ హెచ్చరిక లను తాము ముద్రణ చేయలేమని బీడీకట్ట చిన్నదిగా ఉండటం వల్ల మొత్తం పుర్రెబొమ్మకే స్థలం సరిపోదని ఎఐబిఐఎఫ్‌ వాదించింది. నిబంధనలు ఉల్లంఘించకుండా బీడీలను తయారుచేయాలేమని, చట్టాలను పాటించే బీడీరంగం ప్రత్యామ్నాయంగా బీడీ పరిశ్రమలను మూతవేయడమే మార్గమని పేర్కొన్నారు. మొత్తం బీడీపరిశ్రమ పరంగా ఏడు వేల కోట్ల నుంచి 7500 కోట్ల వరకూ ఉన్నదని అఖిలభారత బీడీ పరిశ్రమ సంఘాల సమాఖ్య సభ్యులే ఐదువేల కోట్లు వరకూ ఉత్పత్తులు చేస్తు న్నట్లు తెలిపారు పతాకా ఇండస్ట్రీస్‌, ప్రభుదాస్‌ కిషోర్‌దాస్‌ టుబాకో ఉత్పత్తులు, దేశాయి బ్రదర్స్‌ వంటివి భారీ ప్రాజెక్టులుగా ఉన్నాయి. సాంప్రదా యంగా వస్తున్న ఈ రంగాన్ని ఒక్కరోజులో మూసివేయలేమని బీడీరంగంపై ప్రభుత్వంసవతి చూపు చూస్తోందని సంఘ ప్రతినిధులు చెపు తున్నారు. బీడీ పరిశ్రమలో ఎక్కువగా అందరు ఉద్యోగులు, ముఖ్యంగా గ్రామీణ ప్రాంతాల మహిళలు ఈ రంగంలో ఎక్కువ ఉపాధి కోల్పోయే ప్రమాదం ఉందన్నారు. గతవారంలోనే ఐటిసి, గాడ్‌ఫ్రే ఫిలిప్స్‌, విఎస్‌టి కంపెనీలు ఐటిసితోపాటుగా ఉత్పత్తిని నిలిపివేయాలని నిర్ణయించాయి. కొత్త ఉత్తర్వులవల్ల సిగరెట్‌ ప్యాక్‌లపై 85శాతం స్థలం ఈ హెచ్చరకిలకే సరి పోతుందన్నారు. టుబాకో ఇన్‌స్టిట్యూట్‌ ఆఫ్‌ ఇండియా సభ్యులుగా ఉన్నఈ కంపెనీలు దేశంలోని దేశీయ విక్రయాల్లో 98శాతం వరకూ వాటాతో ఉన్నాయి.  సిగరెట్‌ కంపెనీల మూతవల్ల రూ.350 కోట్లు రోజుకు ఉత్పత్తిపరంగా నష్టం వాటిల్లుతుందని, ప్రభుత్వం పునరాలోచించి పునఃసమీక్ష చేసి ఈగ్రాఫిక్‌ ఉత్తర్వులను ఉపసం హరించుకోవాలని అటు బీడీరంగం, ఇటు సిగరెట్ల ఉత్పత్తిదారులు సంఘటితంగా కోరుతున్నారు.